Gamle Bergen Museum

Gamle Bergen Museum er et friluftsmuseum som ligger i strøket Ytre Sandviken. Det er bygget opp rundt det gamle lyststedet Elsesro. Muséet ble åpnet i 1949 og er nå en del av Bymuseet i Bergen. Friluftsmuséet har bygninger fra 1700- og 1800-tallet som er flyttet fra forskjellige strøk i Bergen til dette området. Bygningsmassen består hovedsakelig av en- og toetasjers tømmerhus med bordkledning og pannesteintak. 

 Opprettelsen 
Museumsforeningen ble opprettet i 1934, og muséet åpnet for publikum i 1949. Muséets mål var å bevare et bilde av Bergen med gater og miljøer slik byen engang hadde vært. En skulle fortelle om bergensk byggeskikk, de ulike sosiale lags liv og virksomhet, om håndverk og handel fra 1700- og 1800-tallet. I samlingen finner man i dag blant annet bakeriet, bakerens hus, kjøpmannshuset, urmakerens hus, skipperens hus, håndverkerhuset, embetsmannsbolig, hus for tannlege og barberer. Fra 1941 til 1971 var arkitekt Kristian Bjerknes direktør for Gamle Bergen Museum.

 Bakergården 
Martens' bakergård som fra 1723Fossen, Anders Bjarne: «Ditlef Martens - N.S.» i Norsk biografisk leksikon på snl.no. Hentet 17. oktober 2022 fra  lå like ved Mariakirken i Kroken 1 i Dreggen, ble sterkt skadet av eksplosjonsulykken 20. april 1944,Bakerhuset, Guide til Gamle Bergen og var etter krigen det første bygget som ble gjenreist på Gamle Bergen. Det stod ferdig i 1949, inkludert den eldgamle bakerovnen.  Tryggve Fett, siden 2006 museets «borgermester», uttalte: «Bakerovnen på Gamle Bergen er på alle måter unik, og det finnes ikke maken i hele landet. Den er nærmest et ikon for Bergen.» I 2018 iverksatte han en kronerulling for å få den istandsatt, noe som ble estimert å koste rundt en halv million kroner. Å tenne opp krevde tre dager med vedfyring, førte til røyk døgnet rundt fra skorsteinen, og dyre og bortkastede utrykninger fra brannvesenet satte en stopper for videre bruk.Tom R. Hjertholm: «Kronerulling for ny bakerovn» Bergensavisen 31. august 2018 Ovnen var restaurert til sin tilstand rundt 1840. Ifølge Fett foregikk fjerning av gammel sot fra kald ovn slik at yngste læregutt ble skjøvet inn i ovnen på ryggen for å feie vekk soten. Andre hevder at all soten brennes vekk når man fyrer opp.Sissel Hamre Dagsland: «Lykken er en bakerovn!» Bergens Tidende 23. oktober 2001

 Romersk søyle 
På et gatehjørne i Gamle Bergen står den trolig eneste ekte romerske søylen i Norge, med innskriften Carthage Punic 800 A.C. Bergen 1892 A.D. S.T.C.M. Kaptein Niels Løvold hadde losset varer i Kartago i 1892, og trengte ballaststein. Hjemme igjen på Tollbodallmenningen 23 i Bergen satte han opp søylen som portstolpe. Under krigen ble både hus og søyle flyttet til Gamle Bergen. Marmoren stammer fra et steinbrudd i Karystos på Evia nord for Athen, og har også vært brukt i Westminster Cathedral i London. Marmor Carystium kalte romerne dette materialet som særlig keiser Hadrian var begeistret for. Denne marmoren er bølget, foldet og presset under høyt trykk i de geologiske prosessene som ennå skaper jordskjelv i middelshavsregionen.Tom Heldal: «En marmorsøyles bekjennelser», Forskning.no

 Se også 
 Elsesro
 Krohnstedet
 Solheimsvikens bedehus (Torvsalen)
 Nordnesgaten 23 (Håndverkerhuset)
 Kong Oscars gate 48 (Embetsmannshuset)
 Dorothe Engelbretsdatters hus
 Nordnesgaten 25 (Glassmesterhuset)
 Frydenlund (Bergen)
 Allersgården 
 Rolfsen (slekt)
 Welanderhjemmet i Bergen

 Referanser 

 Litteratur 


 Eksterne lenker 

 Gamle Bergen
 Bymuseet i Bergen
 Bergen byleksikon på nett, om Gamle Bergen Museum


Kategori:Museer i Bergen
Kategori:Friluftsmuseer i Norge
Kategori:Etableringer i 1949
Kategori:Bergenhus
Kategori:Ytre Sandviken
Kategori:Museer etablert i 1940-årene